שמעון שפירא (מזרחן)

שמעון שפירא (נולד ב-1952) הוא עמית מחקר במרכז הבינתחומי הרצליה ובמרכז הירושלמי לענייני ציבור ומדינה; היה מנכ"ל "מעריב אינטרנט". שירת בצה"ל באגף המודיעין וכיהן כמזכיר הצבאי של ראש הממשלה בנימין נתניהו, בדרגת תת-אלוף.

קורות חיים 
שפירא נולד בישראל ב-1952. בגיל 18 התגייס לצה"ל כחוקר במשטרה הצבאית. לאחר שלמד באוניברסיטה עבר לחטיבת המחקר באגף המודיעין. 
בשנת 1987 יצא ללימודים לתואר שני בלימודי המזרח התיכון באוניברסיטת תל אביב, ושנה לאחר מכן מונה לעוזר מודיעיני לראש אמ"ן, אמנון ליפקין-שחק. בפברואר 1989 הקים את ענף עיראק-איראן בחטיבת המחקר ועמד בראשו. באותה תקופה עבד על עבודת הדוקטורט שלו בלימודי המזרח התיכון באוניברסיטת תל אביב, וב-1995 קיבל תואר דוקטור. עבודת הדוקטור שלו עסקה במדיניות האיראנית בלבנון בין השנים 1958-1995, ולאחר כעשור התבסס עליה ספרו "חזבאללה בין איראן ללבנון", העוסק בקשריה של חזבאללה עם האיראנים והסורים מחד ועם העם הלבנוני מאידך. בספר מנתח שפירא כיצד הפכה חזבאללה לתנועה המובילה את המאבק המזוין עם ישראל. 

בשנת 1995 מונה לעוזר הצבאי של ראש הממשלה יצחק רבין ואחר כך גם של שמעון פרס. בשנת 1997 קודם לתפקיד המזכיר הצבאי של ראש הממשלה בנימין נתניהו. 

בשנת 2000 השתחרר מצה"ל וכיהן כמנכ"ל חברת "מעריב אינטרנט" ואחר כך כעוזר יושב ראש הכשרת הישוב.

בשנת 2017 הסתייע הלובי למען קטר, הפועל בארצות הברית, בחוות דעתו של שפירא, שכתב לקונגרס:

כיום עומד שפירא בראש מיזם להפקת חשמל עבור ירדן וישראל מתוך מטרה לחזק את השלום ולהגביר את שיתוף הפעולה בין המדינות.

כתביו

ספרים 
 מרטין קרמר ושמעון שפירא (עורכים), השיעים בלבנון: נתוני יסוד ותהליכים מרכזיים, לשכת מתאם נושאי ישראל-לבנון, 1985
 האמאם מוסה אלצדר - מחוללה של התנועה השיעית בלבנון, מרכז דיין לחקר המזרח התיכון ואפריקה, מכון שילוח, אוניברסיטת תל-אביב, 1986
 חיזבאללה בין איראן ולבנון, הוצאת הקיבוץ המאוחד, 2000
 המאבק בין ישראל וחיזבאללה, 1982-2020, המרכז הירושלמי לענייני ציבור ומדינה, 2020

מאמרים 
 הולדתה של תנועת "חיזבאללה", מב"ט מל"מ 92, המרכז למורשת המודיעין, 2022, עמ' 15

קישורים חיצוניים 
 שמעון שפירא, באתר המרכז הירושלמי לענייני ציבור ומדינה

הערות שוליים

חיילי אגף המודיעין
מזכירים צבאיים של ראש הממשלה
מנכ"לים ישראלים
סגל המרכז הירושלמי לענייני ציבור ומדינה
בעלי תואר דוקטור מאוניברסיטת תל אביב
תתי-אלופים בצה"ל
ישראלים שנולדו ב-1952
חיילי חטיבת המחקר